title: Komisijos įgyvendinimo reglamentas (ES) 2020/1103 2020 m. liepos 22 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Brie de Melun“ (SKVN) specifikacijos pakeitimas

text:
28.7.2020

                  LT

                  Europos Sąjungos oficialusis leidinys

                  L 242/1

         KOMISIJOS ĮGYVENDINIMO REGLAMENTAS (ES) 2020/1103
         2020 m. liepos 22 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Brie de Melun“ (SKVN) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Brie de Melun“, kuri įregistruota Komisijos reglamentu (EB) Nr. 1107/96 (2), specifikacijos pakeitimo paraišką;

                     (2)

                     2018 m. rugsėjo 26 d. raštu Prancūzijos valdžios institucijos pranešė Komisijai, kad, remdamosi Reglamento (ES) Nr. 1151/2012 15 straipsnio 4 dalimi, to straipsnio sąlygas atitinkantiems veiklos vykdytojams 2018 m. rugpjūčio 29 d. nutarimu dėl saugomos kilmės vietos nuorodos „Brie de Melun“ pakeitimo, paskelbtu 2018 m. rugsėjo 6 d.Prancūzijos Respublikos oficialiajame leidinyje, iki 2022 m. gruodžio 31 d. suteikė pereinamąjį laikotarpį. Vykstant nacionalinei prieštaravimo procedūrai šie veiklos vykdytojai, kurie nepertraukiamai bent penkerius metus iki paraiškos pateikimo dienos teisėtai prekiavo „Brie de Melun“, pareiškė prieštaravimų. Vienas veiklos vykdytojas prieštaravo šiai nuostatai: „Pieninės karvės privalo gulėti ant šiaudų; mažiausias šiaudų kiekis karvių laikymo tik tvartuose laikotarpiu yra 0,5 kg vienai melžiamai pieninei karvei per dieną gardų sistemoje ir 5 kg – besaičiame tvarte.“ Šis veiklos vykdytojas – bendrovė „EARL de la Mardelle“ (SIRET numeris: 38514961200017). Du veiklos vykdytojai prieštaravo šioms nuostatoms: „Koncentruotieji pašarai vidutiniškai per metus vienai pieninei karvei per dieną turi sudaryti ne daugiau kaip 25 % viso raciono sausosios medžiagos“ ir „Pieninių karvių banda visus metus šeriama tik ūkyje ir geografinėje vietovėje paruoštais pašarais. – Ūkyje paruošti pašarai: vidutinė metinė pašarų iš geografinės vietovės dalis, paruošta ūkyje, sudaro ne mažiau kaip 50 % viso bandos raciono sausosios medžiagos; ir – Geografinėje vietovėje paruošti pašarai: geografinėje gamybos vietovėje paruoštų pašarų dalis sudaro ne mažiau kaip 80 % viso pieninių karvių bandos raciono sausosios medžiagos.“ Šie veiklos vykdytojai – bendrovė „SCL du Versant laiteux“ (SIRET numeris: 49225855300014) ir grupė „GAEC Reconnu Patoux“ (SIRET numeris: 38008216400019). Vienas veiklos vykdytojas prieštaravo šiai nuostatai: „Koncentruotieji pašarai vidutiniškai per metus vienai melžiamai pieninei karvei per dieną turi sudaryti ne daugiau kaip 25 % viso raciono sausosios medžiagos.“ Šis veiklos vykdytojas – Houdard Gérard Maurice (SIRET numeris: 39226686200011);

                     (3)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (4)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Brie de Melun“ (SKVN) specifikacijos pakeitimas patvirtinamas.

            2 straipsnis
            Pagal 1 straipsnį suteiktai apsaugai taikomas pereinamasis laikotarpis, kurį Prancūzija, remdamasi Reglamento (ES) Nr. 1151/2012 15 straipsnio 4 dalimi, to straipsnio sąlygas atitinkantiems veiklos vykdytojams suteikė 2018 m. rugpjūčio 29 d. nutarimu dėl saugomos kilmės vietos nuorodos „Brie de Melun“ pakeitimo, paskelbtu 2018 m. rugsėjo 6 d.Prancūzijos Respublikos oficialiajame leidinyje.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 22 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

            (3)  OL C 83, 2020 3 13, p. 77.


title: Komisijos įgyvendinimo reglamentas (ES) 2020/1147 2020 m. liepos 31 d. kuriuo suteikiamas nekeičiamos sudėties biocidinio produkto „ClearKlens product based on IPA“ Sąjungos autorizacijos liudijimas (Tekstas svarbus EEE)

text:
4.8.2020

                  LT

                  Europos Sąjungos oficialusis leidinys

                  L 252/1

         KOMISIJOS ĮGYVENDINIMO REGLAMENTAS (ES) 2020/1147
         2020 m. liepos 31 d.
         kuriuo suteikiamas nekeičiamos sudėties biocidinio produkto „ClearKlens product based on IPA“ Sąjungos autorizacijos liudijimas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 44 straipsnio 5 dalies pirmą pastraipą,
         kadangi:

                     (1)

                     2016 m. gegužės 26 d. bendrovė „Diversey Europe Operations B.V.“ pagal Reglamento (ES) Nr. 528/2012 43 straipsnio 1 dalį pateikė paraišką, kad jai būtų išduotas nekeičiamos sudėties biocidinio produkto „ClearKlens product based on IPA“ (produktas priskiriamas 2-o tipo produktams, kaip apibrėžta to reglamento V priede) autorizacijos liudijimas ir raštu pateikė patvirtinimą, kad Nyderlandų kompetentinga institucija sutiko paraišką įvertinti. Paraiška buvo užregistruota Biocidinių produktų registre bylos numeriu BC-HD024462-61;

                     (2)

                     biocidinio produkto „ClearKlens product based on IPA“ sudėtyje yra veikliosios medžiagos propan-2-olio, kuri yra įtraukta į Reglamento (ES) Nr. 528/2012 9 straipsnio 2 dalyje nurodytą Sąjungos patvirtintų veikliųjų medžiagų sąrašą;

                     (3)

                     2019 m. birželio 3 d. vertinančioji kompetentinga institucija pagal Reglamento (ES) Nr. 528/2012 44 straipsnio 1 dalį pateikė Europos cheminių medžiagų agentūrai (toliau – Agentūra) vertinimo ataskaitą ir atlikto vertinimo išvadas;

                     (4)

                     2020 m. sausio 17 d. Agentūra pateikė Komisijai savo nuomonę (2), biocidinio produkto „ClearKlens product based on IPA“ charakteristikų santraukos projektą ir galutinę nekeičiamos sudėties biocidinio produkto vertinimo ataskaitą pagal Reglamento (ES) Nr. 528/2012 44 straipsnio 3 dalį;

                     (5)

                     nuomonėje padaryta išvada, kad „ClearKlens product based on IPA“ yra nekeičiamos sudėties biocidinis produktas, kaip apibrėžta Reglamento (ES) Nr. 528/2012 3 straipsnio 1 dalies r punkte, kad pagal to reglamento 42 straipsnio 1 dalį gali būti išduotas jo Sąjungos autorizacijos liudijimas ir kad, jei laikomasi produkto charakteristikų santraukos projekto, šis biocidinis produktas atitinka to reglamento 19 straipsnio 1 dalyje nustatytas sąlygas;

                     (6)

                     2020 m. vasario 3 d. Agentūra pagal Reglamento (ES) Nr. 528/2012 44 straipsnio 4 dalį pateikė Komisijai biocidinio produkto charakteristikų santraukos projektą visomis oficialiosiomis Sąjungos kalbomis;

                     (7)

                     Komisija pritaria Agentūros nuomonei ir todėl mano, kad reikėtų išduoti nekeičiamos sudėties biocidinio produkto „ClearKlens product based on IPA“ Sąjungos autorizacijos liudijimą;

                     (8)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Bendrovei „Diversey Europe Operations B.V.“ suteikiamas nekeičiamos sudėties biocidinio produkto „ClearKlens product based on IPA“ tiekimo rinkai ir naudojimo pagal priede pateiktą biocidinio produkto charakteristikų santrauką Sąjungos autorizacijos liudijimas Nr. EU-0022128-0000.
            Sąjungos autorizacijos liudijimas galioja nuo 2020 m. rugpjūčio 24 d. iki 2030 m. liepos 31 d.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 31 d.

                  Komisijos vardu

                  Pirmininkė

               Ursula VON DER LEYEN

            (1)  OL L 167, 2012 6 27, p. 1.

            (2)  2019 m. gruodžio 11 d. ECHA nuomonė dėl „ClearKlens product based on IPA“ Sąjungos autorizacijos liudijimo (ECHA/BPC/236/2019).

            PRIEDAS
            Biocidinio produkto charakteristikų santrauka
            ClearKlens product based on IPA
            2 produkto tipas – Dezinfekcijos priemonės ir algicidai, kurie nėra skirti tiesiogiai naudoti ant žmogaus ar gyvūnų (dezinfekcijos priemonės)
            Autorizacijos liudijimo numeris: EU-0022128-0000
            R4BP objekto numeris: EU-0022128-0000
            1.   ADMINISTRACINE INFORMACIJA

            1.1.   Produkto prekinis (-iai) pavadinimas (-ai)

                        Prekinis pavadinimas

                        ClearKlens IPA
                        ClearKlens IPA 70 %
                        ClearKlens IPA 70 % v/v
                        ClearKlens IPA VH1
                        ClearKlens IPA Airless
                        ClearKlens IPA Pouch
                        ClearKlens IPA Non Sterile
                        ClearKlens IPA Non Sterile VH1
                        ClearKlens IPA SS
                        ClearKlens IPA SS VH1
                        ClearKlens IPA RTU
                        ClearKlens IPA RTU VH1
                        Texwipe® Sterile 70 % Isopropanol
                        VH01 ClearKlens IPA

                  1.2.   Autorizacijos liudijimo turėtojas

                        Autorizacijos liudijimo turėtojo pavadinimas (vardas ir pavardė) ir adresas

                        Pavadinimas

                        Diversey Europe Operations B.V.

                        Adresas

                        Maarssenbroeksedijk 2, 3542 DN, Utrecht, Netherlands

                        Autorizacijos liudijimo numeris

                        EU-0022128-0000

                           R4BP objekto numeris

                        EU-0022128-0000

                        Autorizacijos liudijimo data

                        2020 8 24

                        Autorizacijos liudijimo galiojimo pabaigos data

                        2030 7 31

                  1.3.   Produkto gamintojas (-ai)

                        Gamintojo pavadinimas

                        Diversey Europe Operations B.V.

                        Gamintojo adresas

                        Maarssenbroeksedijk 2, 3542 DN Utrecht Nyderlandai

                        Gamybos vieta

                        Avenida Conde Duque 5, 7 y 9; Poligono Industrial La Postura, 28343 Valdemoro (Madrid) Ispanija
                        Strada Statale 235, 26010 Bagnolo Cremasco (CR) Italija
                        Cotes Park Industrial Estate, DE55 4PA Somercotes Alfreton Jungtinė Karalystė
                        Rembrandtlaan 414, 7545 ZW Enschede Nyderlandai
                        Morschheimer Strasse 12, 67292 Kirchheimbolanden Vokietija

                        Gamintojo pavadinimas

                        Multifill BV

                        Gamintojo adresas

                        Constructieweg 25a, 3640 AJ Mijdrecht Nyderlandai

                        Gamybos vieta

                        Constructieweg 25a, 3640 AJ Mijdrecht Nyderlandai

                        Gamintojo pavadinimas

                        Flexible Medical Packaging Ltd

                        Gamintojo adresas

                        Unit 8, Hightown, White Cross Industrial Estate, LA1 4XS Lancaster, Lancashire Jungtinė Karalystė

                        Gamybos vieta

                        Unit 8, Hightown, White Cross Industrial Estate, LA1 4XS Lancaster, Lancashire Jungtinė Karalystė

                        Gamintojo pavadinimas

                        Ardepharm

                        Gamintojo adresas

                        Les Iles Ferays, 07300 Tournon-sur-Rhône Prancūzija

                        Gamybos vieta

                        Les Iles Ferays, 07300 Tournon-sur-Rhône Prancūzija

                        Gamintojo pavadinimas

                        Entegris Cleaning Process (ECP) S.A.S

                        Gamintojo adresas

                        395 rue Louis Lépine, 34000 Montpellier Prancūzija

                        Gamybos vieta

                        395 rue Louis Lépine, 34000 Montpellier Prancūzija

                  1.4.   Veikliosios (-iųjų) medžiagos (-ų) gamintojas (-ai)

                        Veiklioji medžiaga

                        Propan-2-olis

                        Gamintojo pavadinimas

                        INEOS Solvents GmbH

                        Gamintojo adresas

                        Anckelmannsplatz, D-20537 Hamburg Vokietija

                        Gamybos vieta

                        Shamrockstrasse 88, D-44623 Herne Vokietija
                        Römerstrasse 733, D-47443 Moers Vokietija

                        Veiklioji medžiaga

                        Propan-2-olis

                        Gamintojo pavadinimas

                        Shell Chemicals Europe B.V.

                        Gamintojo adresas

                        Postbus 2334, 3000 CH Rotterdam Nyderlandai

                        Gamybos vieta

                        Vondelingenweg 601, 3196 KK Rotterdam-Pernis Nyderlandai

                        Veiklioji medžiaga

                        Propan-2-olis

                        Gamintojo pavadinimas

                        Exxon Mobil Chemicals

                        Gamintojo adresas

                        Hermeslaan 2, 1831 Machelen Belgija

                        Gamybos vieta

                        4045 Scenic Highway, LA 70805 Baton Rouge Jungtinės Amerikos Valstijos
                        Southampton, SO45 1TX Hampshire Jungtinė Karalystė

                  2.   PRODUKTO SUDĖTIS IR FORMULIACIJOS TIPAS

            2.1.   Kiekybinė ir kokybinė informacija apie produkto sudėtį

                        Bendrasis pavadinimas

                        IUPAC pavadinimas

                        Funkcinė paskirtis

                        CAS numeris

                        EB numeris

                        Kiekis (proc.)

                        Propan-2-olis

                        Veiklioji medžiaga

                        67-63-0

                        200-661-7

                        63,1

                  2.2.   Formuliacijos tipas

            AL – Bet koks kitas skystis
            3.   PAVOJINGUMO IR ATSARGUMO FRAZĖS

                        Pavojingumo kategorijos

                        Labai degus skystis ir garai.
                        Sukelia smarkų akių dirginimą.
                        Gali sukelti mieguistumą arba galvos svaigimą.
                        Pakartotinis poveikis gali sukelti odos džiūvimą arba skilinėjimą.

                        Pavojingumo frazės

                        Laikyti atokiau nuo šilumos šaltinių, karštų paviršių, žiežirbų, atviros liepsnos arba kitų degimo šaltinių. – Nerūkyti.
                        Stengtis neįkvėpti aerozolio.
                        Kruopščiai nuplauti rankos po naudojimo.
                        Laikyti gerai vėdinamoje vietoje. Laikyti vėsioje vietoje.
                        turinį išpilti (išmesti) į laikantis visų vietos reglamentų.
                        talpyklą išpilti (išmesti) į laikantis visų vietos reglamentų.
                        PATEKUS ANT ODOS (arba plaukų): nedelsiant nuvilkti visus užterštus drabužius. Odą nuplauti vandeniu vandeniu.
                        Gaisro atveju: gesinimui naudoti alkoholiui atsparios putos.

                  4.   AUTORIZUOTAS (-I) NAUDOJIMAS (-AI)

            4.1.   Naudokite aprašymą

               1 lentelė. Naudojimas # 1 – PT02: neakytų kietų paviršių dezinfekantas – profesionalams – valymas šluota

                        Produkto tipas

                        PT 02 – Dezinfekantai ir algicidai, kurie nėra skirti tiesioginiam žmonių ar gyvūnų naudojimui

                        Jeigu taikytina, tikslus autorizuoto naudojimo aprašas

                        Netaikoma

                        Kontroliuojamas (-i) organizmas (-ai) (įskaitant vystymosi stadijos)

                        Mokslinis pavadinimas: nėra duomenų
                        Bendrinis pavadinimas: Bakterijos
                        Vystymo stadija: nėra duomenų
                        Mokslinis pavadinimas: nėra duomenų
                        Bendrinis pavadinimas: Mielės
                        Vystymo stadija: nėra duomenų

                        Naudojimo sritis

                        Vidaus
                        Paruoštas naudoti produktas, skirtas dezinfekuoti nuvalytus neporėtus kietus farmacijos ir kosmetikos gamybos įrenginių paviršius, kur oro pokytis atitinkamai 60 per valandą ar daugiau ir švarių kambarių, kur oro pokytis 150 per valandą ar daugiau.

                        Naudojimo metodas (-ai)

                        Dezinfekavimas šluota
                        —

                        Taikymo koeficientas (-ai) ir dažnumas

                        Produktą naudokite tokiu santykiu su paviršiumi: 18,4 ml/m2 – 0
                        —

                        Vartotojų kategorija (-os)

                        Profesionalas

                        Pakuočių dydžiai ir pakuočių medžiaga

                        Talpyklos (HDPE, PP, PE): 1–20 l

                  4.1.1.   Specifinės naudojimo instrukcijos

            Paruoštas naudoti neakytų kietų paviršių dezinfekcijos produktas.
            Prieš dezinfekuodami nuvalykite ir nusausinkite paviršių. Sudrėkinkite šluotą dezinfekantu ir nuvalykite paviršių. Sudrėkinti visą paviršių. Palikite veikti bent 30 sekundžių.
            Panaudotas šluotas laikykite uždaroje talpykloje.
            4.1.2.   Specifinės rizikos valdymo priemonės

            Produktą galima naudoti tik pakankamai. Minimalus privalomas oro pokytis:

                        —

                        farmacijos ir kosmetikos gamybos vietose – 60/val.;

                        —

                        švaraus oro patalpose – 150/val.

                  Nenaudokite produkto didesniu nei 18,4 ml/m2 santykiu.
            4.1.3.   Kai taikoma, informacija apie galimą tiesioginį arba netiesioginį poveikį, pirmosios pagalbos instrukcijos ir skubios pagalbos priemonės skirtos apsaugoti aplinką

            Žr. bendras naudojimo instrukcijas.
            4.1.4.   Kai taikoma, produkto saugaus šalinimo ir pakavimo instrukcijos

            Žr. bendras naudojimo instrukcijas.
            4.1.5.   Kai taikoma, produkto saugojimo sąlygos ir produkto galiojimo laikas normaliomis laikymo sąlygomis

            Žr. bendras naudojimo instrukcijas.
            4.2.   Naudokite aprašymą

               2 lentelė. Naudojimas # 2 – PT02: neakytų kietų paviršių dezinfekantas – profesionalams – valymas šluoste

                        Produkto tipas

                        PT 02 – Dezinfekantai ir algicidai, kurie nėra skirti tiesioginiam žmonių ar gyvūnų naudojimui

                        Jeigu taikytina, tikslus autorizuoto naudojimo aprašas

                        Netaikoma

                        Kontroliuojamas (-i) organizmas (-ai) (įskaitant vystymosi stadijos)

                        Mokslinis pavadinimas: nėra duomenų
                        Bendrinis pavadinimas: Bakterijos
                        Vystymo stadija: nėra duomenų
                        Mokslinis pavadinimas: nėra duomenų
                        Bendrinis pavadinimas: Mielės
                        Vystymo stadija: nėra duomenų

                        Naudojimo sritis

                        Vidaus
                        Paruoštas naudoti produktas, skirtas dezinfekuoti nuvalytus neporėtus kietus paviršius laboratorijose, kur kur oro pokytis 8 per valandą ar daugiau, farmacijos ir kosmetikos gamybos įrenginių paviršius, kur oro pokytis atitinkamai 60 per valandą ar daugiau ir švarių kambarių, kur oro pokytis 150 per valandą ar daugiau.

                        Naudojimo metodas (-ai)

                        Dezinfekavimas šluoste
                        —

                        Taikymo koeficientas (-ai) ir dažnumas

                        Produktą naudokite tokiu santykiu su paviršiumi: 18,4 ml/m2 – 0
                        —

                        Vartotojų kategorija (-os)

                        Profesionalas

                        Pakuočių dydžiai ir pakuočių medžiaga

                                    —

                                    Talpyklos (HDPE, PP, PE): 1–20 l

                                    —

                                    Talpyklos (HDPE, PP, PE) su pompa: 200 l (tik švaraus oro patalpoms)

                                    —

                                    IBC su pompa (HDPE, PP, PE): 950 ir 1 000  l (tik švaraus oro patalpoms)

                  4.2.1.   Specifinės naudojimo instrukcijos

            Paruoštas naudoti neakytų kietų paviršių dezinfekcijos produktas.
            Prieš dezinfekuodami nuvalykite ir nusausinkite paviršių. Sudrėkinkite šluostę dezinfekantu ir nuvalykite paviršių. Sudrėkinti visą paviršių. Palikite veikti bent 30 sekundžių. Švaraus oro patalpose tikslų reikiamą produkto kiekį taip pat galima paskirstyti mažo srauto purkštuvu arba per vamzdžių sistemą naudojant kibirą. Panaudotas šluostes išmeskite uždaroje talpykloje.
            4.2.2.   Specifinės rizikos valdymo priemonės

            Produktą galima naudoti tik pakankamai. Minimalus privalomas oro pokytis:

                        —

                        laboratorijose – 8/val.,

                        —

                        farmacijos ir kosmetikos gamybos vietose – 60/val.,

                        —

                        švaraus oro patalpose – 150/val.

                  Nenaudokite produkto didesniu nei 18,4 ml/m2 santykiu.
            Dezinfekuojant šluoste, galima imtis toliau nurodytų asmens rizikos mažinimo priemonių (jei jų nepakeičia techninės ir (arba) organizacinės priemonės): dirbant su produktu, reikia naudoti akių apsaugą.
            4.2.3.   Kai taikoma, informacija apie galimą tiesioginį arba netiesioginį poveikį, pirmosios pagalbos instrukcijos ir skubios pagalbos priemonės skirtos apsaugoti aplinką

            Žr. bendras naudojimo instrukcijas.
            4.2.4.   Kai taikoma, produkto saugaus šalinimo ir pakavimo instrukcijos

            Žr. bendras naudojimo instrukcijas.
            4.2.5.   Kai taikoma, produkto saugojimo sąlygos ir produkto galiojimo laikas normaliomis laikymo sąlygomis

            Žr. bendras naudojimo instrukcijas.
            4.3.   Naudokite aprašymą

               3 lentelė. Naudojimas # 3 – PT02: neakytų kietų paviršių dezinfekantas – profesionalams – purškimas

                        Produkto tipas

                        PT 02 – Dezinfekantai ir algicidai, kurie nėra skirti tiesioginiam žmonių ar gyvūnų naudojimui

                        Jeigu taikytina, tikslus autorizuoto naudojimo aprašas

                        Netaikoma

                        Kontroliuojamas (-i) organizmas (-ai) (įskaitant vystymosi stadijos)

                        Mokslinis pavadinimas: nėra duomenų
                        Bendrinis pavadinimas: Bakterijos
                        Vystymo stadija: nėra duomenų
                        Mokslinis pavadinimas: nėra duomenų
                        Bendrinis pavadinimas: Mielės
                        Vystymo stadija: nėra duomenų

                        Naudojimo sritis

                        Vidaus
                        Paruoštas naudoti produktas, skirtas dezinfekuoti nuvalytus neporėtus kietus paviršius laboratorijose, kur kur oro pokytis 8 per valandą ar daugiau, farmacijos ir kosmetikos gamybos įrenginių paviršius, kur oro pokytis atitinkamai 60 per valandą ar daugiau ir švarių kambarių, kur oro pokytis 150 per valandą ar daugiau.

                        Naudojimo metodas (-ai)

                        Dezinfekavimas naudojant rankinį purkštuvą
                        Norint paskirstyti produktą, galima jį pašluostyti.

                        Taikymo koeficientas (-ai) ir dažnumas

                        Produktą naudokite tokiu santykiu su paviršiumi: 18,4 ml/m2 – 0
                        —

                        Vartotojų kategorija (-os)

                        Profesionalas

                        Pakuočių dydžiai ir pakuočių medžiaga

                                    —

                                    Rankinio purkštuvo maišelis (PE): 0,9–20 l

                                    —

                                    Maišelis butelyje (daugiasluoksnis koekstruzijos būdu pagamintas penkių sluoksnių EVA/EVA/PVDC/EVA/EVA maišelis HDPE, PP arba PE butelyje: 0,9–2 l

                                    —

                                    Rankinio purkštuvo butelis (HDPE, PP, PE): 0,5–1,5 l

                                    —

                                    Beorio rankinio purkštuvo butelis (LDPE): 0,25–1 l

                  4.3.1.   Specifinės naudojimo instrukcijos

            Paruoštas naudoti neakytų kietų paviršių dezinfekcijos produktas.
            Prieš dezinfekuodami nuvalykite ir nusausinkite paviršių. Nupurkškite paviršių. Pašluostykite, jei reikia paskleisti produktą. Sudrėkinti visą paviršių. Palikite veikti bent 30 sekundžių. Panaudotas šluostes išmeskite uždaroje talpykloje.
            Kiek kartų reikia purkšti produktą naudojant skirtingų tipų pakuotes, norint gauti 18,4/m2 produkto ir paviršiaus santykį:

                        —

                        naudodami rankinio purkštuvo maišelį: 19 kartų papurkškite kiekviename paviršiaus kvadratiniame metre,

                        —

                        naudodami sterilų purkštuvą (maišelį butelyje): 16 kartų papurkškite kiekviename paviršiaus kvadratiniame metre,

                        —

                        naudodami rankinio purkštuvo butelį: 14 kartų papurkškite kiekviename paviršiaus kvadratiniame metre,

                        —

                        naudodami beorio purkštuvo butelį: 21 kartą papurkškite kiekviename paviršiaus kvadratiniame metre.

                  4.3.2.   Specifinės rizikos valdymo priemonės

            Produktą galima naudoti tik pakankamai. Minimalus privalomas oro pokytis:

                        —

                        laboratorijose – 8/val.,

                        —

                        farmacijos ir kosmetikos gamybos vietose – 60/val.,

                        —

                        švaraus oro patalpose – 150/val.

                  Nenaudokite produkto didesniu nei 18,4 ml/m2 santykiu.
            4.3.3.   Kai taikoma, informacija apie galimą tiesioginį arba netiesioginį poveikį, pirmosios pagalbos instrukcijos ir skubios pagalbos priemonės skirtos apsaugoti aplinką

            Žr. bendras naudojimo instrukcijas.
            4.3.4.   Kai taikoma, produkto saugaus šalinimo ir pakavimo instrukcijos

            Žr. bendras naudojimo instrukcijas.
            4.3.5.   Kai taikoma, produkto saugojimo sąlygos ir produkto galiojimo laikas normaliomis laikymo sąlygomis

            Žr. bendras naudojimo instrukcijas.
            4.4.   Naudokite aprašymą

               4 lentelė. Naudojimas # 4 – PT02: neakytos medžiagos pirštinių dezinfekantas – profesionalams – neakytos medžiagos pirštinių dezinfekavimas

                        Produkto tipas

                        PT 02 – Dezinfekantai ir algicidai, kurie nėra skirti tiesioginiam žmonių ar gyvūnų naudojimui

                        Jeigu taikytina, tikslus autorizuoto naudojimo aprašas

                        Netaikoma

                        Kontroliuojamas (-i) organizmas (-ai) (įskaitant vystymosi stadijos)

                        Mokslinis pavadinimas: nėra duomenų
                        Bendrinis pavadinimas: Bakterijos
                        Vystymo stadija: nėra duomenų
                        Mokslinis pavadinimas: nėra duomenų
                        Bendrinis pavadinimas: Mielės
                        Vystymo stadija: nėra duomenų

                        Naudojimo sritis

                        Vidaus
                        Paruoštas naudoti produktas, skirtas dezinfekuoti švarias neporėtas pirštines laboratorijose, kur kur oro pokytis 8 per valandą ar daugiau, farmacijos ir kosmetikos gamybos įrenginių paviršius, kur oro pokytis 60 per valandą ar daugiau ir švarių kambarių paviršius, kur oro pokytis 150 per valandą ar daugiau.

                        Naudojimo metodas (-ai)

                        Neakytos medžiagos pirštinių dezinfekantas
                        —

                        Taikymo koeficientas (-ai) ir dažnumas

                        Ant pirštinių užlašinkite 3 ml. – 0
                        —

                        Vartotojų kategorija (-os)

                        Profesionalas

                        Pakuočių dydžiai ir pakuočių medžiaga

                        Automatinis dozavimas:

                                    —

                                    Talpyklos (HDPE, PP, PE): 1–20 l

                                    —

                                    Talpyklos (HDPE, PP, PE) su pompa: 200 l (tik švaraus oro patalpoms)

                                    —

                                    IBC su pompa (HDPE, PP, PE): 950 ir 1 000  l (tik švaraus oro patalpoms)

                              Neautomatinis dozavimas:

                                    —

                                    Rankinio purkštuvo maišelis (PE): 0,9–20 l

                                    —

                                    Maišelis butelyje (daugiasluoksnis koekstruzijos būdu pagamintas penkių sluoksnių EVA/EVA/PVDC/EVA/EVA maišelis HDPE, PP arba PE butelyje: 0,9–2 l

                                    —

                                    Rankinio purkštuvo butelis (HDPE, PP, PE): 0,5–1,5 l

                                    —

                                    Beorio rankinio purkštuvo butelis (LDPE): 0,25–1 l

                  4.4.1.   Specifinės naudojimo instrukcijos

            Paruoštas naudoti neakytos medžiagos pirštinių dezinfekantas
            Automatinis dozavimas:
            užpilkite 3 ml produkto tiesiog ant pirštinėmis apmautų švarių rankų, tolygiai paskirstykite ir sudrėkinkite visą paviršių. Palikite veikti bent 30 sekundžių.
            Neautomatinis dozavimas:
            užpurkškite 3 ml produkto tiesiog ant pirštinėmis apmautų švarių rankų, tolygiai paskirstykite ir sudrėkinkite visą paviršių. Palikite veikti bent 30 sekundžių.
            Kiek kartų reikia purkšti produktą naudojant skirtingų tipų pakuotes, norint užpilti 3 ml produkto ant pirštinėmis apmautų švarių rankų:

                        —

                        naudodami rankinio purkštuvo maišelį: 3 kartus papurkškite produktą ant dviejų rankų,

                        —

                        naudodami sterilų purkštuvą (maišelį butelyje): 3 kartus papurkškite produktą ant dviejų rankų,

                        —

                        naudodami rankinio purkštuvo butelį: 3 kartus papurkškite produktą ant dviejų rankų,

                        —

                        naudodami beorio rankinio purkštuvo butelį: 4 kartus papurkškite produktą ant dviejų rankų.

                  4.4.2.   Specifinės rizikos valdymo priemonės

            Produktą galima naudoti tik pakankamai. Minimalus privalomas oro pokytis:

                        —

                        laboratorijose – 8/val.,

                        —

                        farmacijos ir kosmetikos gamybos vietose – 60/val.,

                        —

                        švaraus oro patalpose – 150/val.

                  4.4.3.   Kai taikoma, informacija apie galimą tiesioginį arba netiesioginį poveikį, pirmosios pagalbos instrukcijos ir skubios pagalbos priemonės skirtos apsaugoti aplinką

            Žr. bendras naudojimo instrukcijas.
            4.4.4.   Kai taikoma, produkto saugaus šalinimo ir pakavimo instrukcijos

            Žr. bendras naudojimo instrukcijas.
            4.4.5.   Kai taikoma, produkto saugojimo sąlygos ir produkto galiojimo laikas normaliomis laikymo sąlygomis

            Žr. bendras naudojimo instrukcijas.
            5.   BENDRIEJI NAUDOJIMO NURODYMAI (1)

            5.1.   Naudojimo instrukcijos

            Konkrečias instrukcijas žr. 4 skyriuje.
            5.2.   Rizikos valdymo priemonės

            Naudodami produktą, užsidėkite naujas apsaugines chemikalams atsparias pirštines (jų medžiagą prie produkto informacijos turi nurodyti teisių turėtojas).
            Venkite kontakto su akimis.
            5.3.   Informacija apie galimą tiesioginį arba netiesioginį poveikį, pirmosios pagalbos instrukcijos ir neatidėliotinos priemonės siekiant apsaugoti aplinką

            Įkvėpus: gali sukelti mieguistumą arba apsvaiginti.
            Patekus į akis: smarkiai dirgina.
            ĮKVĖPUS: išnešti nukentėjusįjį į gryną orą; jam būtina patogi padėtis, leidžianti laisvai kvėpuoti. Pasijutus blogai, skambinti į APSINUODIJIMŲ KONTROLĖS IR INFORMACIJOS BIURĄ / kreiptis į gydytoją.
            PATEKUS Į AKIS: atsargiai plauti vandeniu kelias minutes. Išimti kontaktinius lęšius, jeigu jie yra ir jeigu lengvai galima tai padaryti. Toliau plauti akis. Jei dirginimas išlieka ir nepraeina, kreipkitės į gydytoją.
            PRARIJUS: išskalauti burną. NESKATINTI vėmimo. Pasijutus blogai, kreiptis į gydytoją.

               Aplinkos apsaugos priemonės:

            Prieš nuleidžiant į nuotekas, produktas turi būti atskiestas arba neutralizuotas.
            Neleisti gaminiui patekti į kanalizacijos sistemą, paviršinius ar gruntinius vandenis. Atskieskite dideliu kiekiu vandens.
            Kaip laikyti ir valyti: sugerkite naudodami skysčius surišančią medžiagą (smėlį, diatomitą, universalų rišiklį, pjuvenas).
            5.4.   Produkto ir jo pakuotės saugaus šalinimo instrukcijos

            Produktą ir jo talpyklą reikia išmesti saugiai, laikantis atitinkamų įstatymų dėl pavojingų atliekų išmetimo. Išmeskite arba sudeginkite laikydamiesi vietos reikalavimų.
            5.5.   Saugojimo sąlygos ir produkto galiojimo laikas normaliomis laikymo sąlygomis

            Laikymo trukmė – 2 metai.
            Laikykite tik originalioje pakuotėje.
            Saugokite nuo tiesioginių saulės spindulių, laikykite iki 30 °C temperatūroje.
            Laikykite uždaroje talpykloje.
            6.   KITA INFORMACIJA

            Produkto sudėtyje yra propan-2-olio (CAS Nr.: 67-63-0), kurio Europos orientacinė vertė yra 129,28 mg/m3. Tai sutarta vertė profesionaliems naudotojams ir pagal ją vertinamas produkto rizikingumas.

               (1)  Šiame skirsnyje pateiktos naudojimo instrukcijos, rizikos mažinimo priemonės ir kiti naudojimo nurodymai galioja bet kuriam autorizuotam naudojimui.


title: Komisijos įgyvendinimo reglamentas (ES) 2020/1148 2020 m. liepos 31 d. kuriuo pagal Europos Parlamento ir Tarybos reglamentą (ES) 2016/792 nustatomos suderintų vartotojų kainų indeksų ir būsto kainų indekso metodinės ir techninės specifikacijos (Tekstas svarbus EEE)

text:
4.8.2020

                  LT

                  Europos Sąjungos oficialusis leidinys

                  L 252/12

         KOMISIJOS ĮGYVENDINIMO REGLAMENTAS (ES) 2020/1148
         2020 m. liepos 31 d.
         kuriuo pagal Europos Parlamento ir Tarybos reglamentą (ES) 2016/792 nustatomos suderintų vartotojų kainų indeksų ir būsto kainų indekso metodinės ir techninės specifikacijos
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. gegužės 11 d. Europos Parlamento ir Tarybos reglamentą (ES) 2016/792 dėl suderintų vartotojų kainų indeksų ir būsto kainų indekso, kuriuo panaikinamas Tarybos reglamentas (EB) Nr. 2494/95 (1), ypač į jo 3 straipsnio 6, 8, 9 ir 10 dalis, 4 straipsnio 4 dalį, 7 straipsnio 6 dalį ir 9 straipsnio 4 dalį,
         kadangi:

                     (1)

                     Reglamentu (ES) 2016/792 nustatytas bendras suderinto vartotojų kainų indekso (SVKI), suderinto vartotojų kainų indekso pagal pastovius mokesčių tarifus (SVKI pagal PMT), savininkų užimtų būstų (SUB) kainų indekso ir būsto kainų indekso (BKI) rengimo pagrindas;

                     (2)

                     pagal Reglamento (ES) 2016/792 12 straipsnio 3 dalį Komisija, kiek tai suderinama su tuo reglamentu, turėtų įtraukti atitinkamas Komisijos reglamentų (EB) Nr. 1749/96 (2) ir (EB) Nr. 2214/96 (3), Tarybos reglamento (EB) Nr. 1687/98 (4), Komisijos reglamentų (EB) Nr. 2646/98 (5) ir (EB) Nr. 1617/1999 (6), Tarybos reglamento (EB) Nr. 2166/1999 (7), Komisijos reglamentų (EB) Nr. 2601/2000 (8), (EB) Nr. 2602/2000 (9), (EB) Nr. 1920/2001 (10), (EB) Nr. 1921/2001 (11) ir (EB) Nr. 1708/2005 (12), Tarybos reglamento (EB) Nr. 701/2006 (13), Komisijos reglamentų (EB) Nr. 330/2009 (14), (ES) Nr. 1114/2010 (15) ir (ES) Nr. 93/2013 (16), priimtų remiantis Tarybos reglamentu (EB) Nr. 2494/95 (17), nuostatas ir kartu, kiek tai tikslinga, sumažinti bendrą įgyvendinimo aktų skaičių;

                     (3)

                     valstybės narės turėtų kiekvienais metais atnaujinti suderintųjų indeksų subindeksų svorius. Todėl reikia nustatyti svorių rengimo taisykles;

                     (4)

                     kadangi neįmanoma stebėti visų SVKI tiriamosios visumos sandorių, turėtų būti nustatytos imties sudarymo taisyklės;

                     (5)

                     SVKI matuojami vartotojų kainų pokyčiai. Siekiant užtikrinti, kad valstybės narės suderintai taikytų kainos sąvoką, reikia nustatyti kainų traktavimo taisykles;

                     (6)

                     SVKI turėtų būti tik kainų pokyčio matas, kuriam kokybės pasikeitimas neturi poveikio. Todėl reikia nustatyti pakaitinių produktų ir derinimo dėl kokybės taisykles;

                     (7)

                     suderintieji indeksai turėtų būti kasmet grandininiu metodu susiejami Laspeireso tipo indeksai. Todėl reikia apibrėžti elementariąsias visumas ir nurodyti stebimų kainų derinimo metodus elementariesiems kainų indeksams sudaryti;

                     (8)

                     siekiant užtikrinti gerą SVKI išankstinių įverčių kokybę ir sudaryti sąlygas Komisijai (Eurostatui) gauti reikiamus suvestinius rodiklius, valstybės narės, kurių valiuta yra euras, turėtų perduoti išankstinius įverčius, suskirstytus taip pat, kaip ir SVKI;

                     (9)

                     jau paskelbti suderintieji indeksai ir jų subindeksai gali būti revizuojami. Todėl reikia nustatyti sąlygas, kuriomis tai turėtų būti atliekama;

                     (10)

                     norint gauti patikimus ir palyginamus rezultatus iš visų valstybių narių, reikėtų nustatyti ir taikyti bendrą SVKI pagal PMT sudarymo metodinę sistemą;

                     (11)

                     valstybės narės turėtų perduoti SUB kainų indeksą ir BKI, remdamosi nurodytu suskirstymu;

                     (12)

                     valstybės narės turėtų perduoti Komisijai (Eurostatui) duomenis ir metaduomenis, remdamosi keitimosi duomenimis ir metaduomenimis standartais;

                     (13)

                     Europos statistikos sistemoje turėtų būti parengtos praktinės gairės ir rekomendacijos dėl atitinkamų SVKI matavimo ir sudarymo klausimų, visų pirma susijusių su derinimu dėl kokybės, indeksų sudarymu ir kainų traktavimu;

                     (14)

                     reglamentai (EB) Nr. 1749/96, (EB) Nr. 2214/96, (EB) Nr. 1687/98, (EB) Nr. 2646/98, (EB) Nr. 1617/1999, (EB) Nr. 2166/1999, (EB) Nr. 2601/2000, (EB) Nr. 2602/2000, (EB) Nr. 1920/2001, (EB) Nr. 1921/2001, (EB) Nr. 1708/2005, (EB) Nr. 701/2006, (EB) Nr. 330/2009, (ES) Nr. 1114/2010 ir (ES) Nr. 93/2013 turėtų būti panaikinti;

                     (15)

                     šiame reglamente nustatytos priemonės atitinka Europos statistikos sistemos komiteto nuomonę,

               PRIĖMĖ ŠĮ REGLAMENTĄ:

            1 SKYRIUS

            BENDROSIOS NUOSTATOS

            1 straipsnis
            Dalykas
            Šiuo reglamentu nustatomos vienodos sąlygos rengti:

                        a)

                        suderintą vartotojų kainų indeksą (SVKI) ir suderintą vartotojų kainų indeksą pagal pastovius mokesčių tarifus (SVKI pagal PMT), ir

                        b)

                        savininkų užimtų būstų (SUB) kainų indeksą ir būsto kainų indeksą (BKI).

            2 straipsnis
            Terminų apibrėžtys
            Šiame reglamente vartojamų terminų apibrėžtys:

                        1)

                        išlaidų dalis – namų ūkio bendrųjų galutinių piniginių vartojimo išlaidų procentinė dalis, kaip nurodyta priede;

                        2)

                        subindeksų svoris – į SVKI įtrauktas Reglamento (ES) 2016/792 I priede nustatyto Europos individualaus vartojimo išlaidų pagal paskirtį klasifikatoriaus (ECOICOP) kategorijų svoris;

                        3)

                        SVKI tiriamoji visuma – visi sandoriai, įtraukti į namų ūkio galutines pinigines vartojimo išlaidas;

                        4)

                        siūlomas produktas – produktas, apibūdinamas pagal jo savybes, įsigijimo laiką ir vietą bei tiekimo sąlygas, kurio kaina yra stebima;

                        5)

                        vienarūšis produktas – produktas, priklausantis siūlomų produktų, kurių kokybė iš esmės nesiskiria ir kurių vidutinė kaina yra apskaičiuojama, rinkiniui;

                        6)

                        atskiras produktas – siūlomas produktas arba vienarūšis produktas;

                        7)

                        tiriamoji imtis – su tiriamosios visumos sandoriais susijęs atskirų produktų, kurių kainų duomenys turi būti naudojami SVKI sudaryti, rinkinys;

                        8)

                        kokybės skirtumas – vartotojui svarbus dviejų atskirų produktų savybių, įsigijimo laiko ar vietos arba tiekimo sąlygų skirtumas;

                        9)

                        pakaitinis produktas – atskiras produktas, kuriuo tiriamojoje imtyje pakeičiamas kitas atskiras produktas;

                        10)

                        derinimas dėl kokybės – pakaitinio produkto arba pakeičiamo produkto stebimos kainos didinimo ar mažinimo pagal jų kokybės skirtumo vertę procedūra;

                        11)

                        stebima kaina – atskiro produkto vartotojų kaina, kurią valstybė narė naudoja SVKI sudaryti;

                        12)

                        įvertinė kaina – tinkama vertinimo procedūra pagrįsta kaina;

                        13)

                        elementarioji visuma – žemiausio agregavimo lygmens visuma, naudojama skaičiuojant Laspeireso tipo indeksą;

                        14)

                        elementarusis kainos indeksas – elementariosios visumos indeksas arba elementariosios visumos segmento indeksas;

                        15)

                        tranzityvumas – savybė, pagal kurią indeksas, kuriuo a ir b laikotarpiai lyginami netiesiogiai per c laikotarpį, yra tapatus indeksui, kuriuo a ir b laikotarpiai lyginami tiesiogiai;

                        16)

                        laiko grįžtamumas – savybė, pagal kurią indeksas, apimantis laikotarpį nuo a iki b, yra lygus to paties indekso, apimančio laikotarpį nuo b iki a, atvirkštiniam dydžiui;

                        17)

                        kompensacija – valdžios sektoriaus ar namų ūkiams paslaugas teikiančios ne pelno institucijos dalinis arba visiškas namų ūkių atliekamų patvirtintų konkrečių produktų įsigijimų apmokėjimas, kaip apibrėžta Europos Parlamento ir Tarybos reglamento (ES) Nr. 549/2013 (18) (2010 m. ESS) A priedo 4.108–4.110 punktuose;

                        18)

                        paskata – atskiro produkto savybių pakeitimas (dažnai laikinas) didinant jo kiekį, nemokamai pridedant kitą atskirą produktą ar siūlant kitokią naudą vartotojui;

                        19)

                        faktinės įmokos – pagal konkretų draudimo liudijimą sumokėtos sumos už nustatyto laikotarpio draudimo apsaugą;

                        20)

                        netiesioginis mokėjimas už paslaugas – 2010 m. ESS A priedo 16.51 punkte apibrėžta draudimo bendrovių produkcija;

                        21)

                        ne gyvybės draudimo išmokos – 2010 m. ESS A priedo 4.114 punkte apibrėžtos išmokos;

                        22)

                        sezoninis produktas – atskiras produktas, kurį galima įsigyti arba kuris įsigyjamas dideliais kiekiais tik tam tikrą metų dalį pasikartojančiais intervalais. Kiekvieną konkretų mėnesį sezoninis produktas yra laikomas to sezono laikotarpio arba ne to sezono laikotarpio. Sezono laikotarpis kiekvienais metais gali skirtis;

                        23)

                        tipinė kaina – įvertinė, bet ne išimtinė, pvz., sezono pabaigos pardavimo kaina, sezoninio produkto kaina;

                        24)

                        sezoninio vertinimo metodas – procedūra, kuria sezoninių produktų kainos ne sezono laikotarpiu įvertinamos taikant nesezoninį vertinimą arba viso sezono vertinimą;

                        25)

                        nesezoninis vertinimas – procedūra sezoninio produkto įvertinei kainai gauti taip, kad:

                                    a)

                                    pirmą ne sezono laikotarpio mėnesį naudojama praėjusio sezono tipinė kaina;

                                    b)

                                    kitais ne sezono laikotarpio mėnesiais įvertinė kaina lygi ankstesnio mėnesio kainai, koreguotai atsižvelgiant į visų sezono sezoninių produktų, priklausančių tai pačiai ECOICOP grupei, klasei, poklasiui arba tai pačiai už poklasį žemesnio agregavimo lygmens produktų visumai, stebimų kainų vidutinį pokytį;

                        26)

                        viso sezono vertinimas – procedūra sezoninio produkto įvertinei kainai gauti taip, kad:

                                    a)

                                    pirmą ne sezono laikotarpio mėnesį naudojama praėjusio sezono tipinė kaina;

                                    b)

                                    kitais ne sezono laikotarpio mėnesiais įvertinė kaina lygi ankstesnio mėnesio kainai, koreguotai atsižvelgiant į visų sezono atskirų produktų, priklausančių tai pačiai ECOICOP grupei, klasei, poklasiui arba tai pačiai už poklasį žemesnio agregavimo lygmens produktų visumai, stebimų kainų vidutinį pokytį;

                        27)

                        sezoninių svorių metodas – sezoniniams produktams taikoma procedūra, pagal kurią ne sezono laikotarpio sezoninių produktų svoriai yra nulis arba prilyginami nuliui;

                        28)

                        tarifas – diferencijuojant pagal įsigytą kiekį, vartojimo laiką ar pirkėjų charakteristikas nustatyta produkto kainų ir sąlygų sistema;

                        29)

                        revizavimas – Komisijos (Eurostato) paskelbtų indeksų arba ar svorių pakeitimas. Išankstinio įverčio ir to paties ataskaitinio mėnesio SVKI pokytis revizavimu nelaikomas;

                        30)

                        išankstiniai duomenys – indeksai arba svoriai, kurių galutinį variantą valstybė narė turėtų parengti vėlesnį mėnesį;

                        31)

                        valdžios sektorius – centrinė valdžia, krašto (regiono) valdžia, vietos valdžia ir socialinės apsaugos fondai, kaip apibrėžta 2010 m. ESS A priedo 2.113–2.117 punktuose;

                        32)

                        mokesčiai produktams – mokesčiai, mokami už konkrečios pagamintos (sukurtos) ar realizuotos prekės arba paslaugos vienetą, kaip apibrėžta 2010 m. ESS A priedo 4.16–4.20 punktuose;

                        33)

                        sudarant SVKI pagal PMT naudojami atskiri mokesčiai – atskiri mokesčiai produktams, susiję su namų ūkių vartojimu ir priskiriami prie 2010 m. ESS B priedo 9 lentelėje (Išsamios mokesčių ir socialinių įmokų įplaukos pagal jų rūšis ir gaunančiuosius subsektorius, įskaitant pagal nacionalinį klasifikatorių parengtą mokesčių ir socialinių įmokų sąrašą) apibrėžtų toliau nurodytų kategorijų:

                                    a)

                                    D.211. Pridėtinės vertės pobūdžio mokesčiai (PVM);

                                    b)

                                    D.2122e. Specifinių paslaugų mokesčiai;

                                    c)

                                    D.214a. Akcizai ir vartojimo mokesčiai (išskyrus priskiriamus importo mokesčiams ir muitams);

                                    d)

                                    D.214 d. Automobilių registracijos mokesčiai;

                                    e)

                                    D.214e. Pramogų mokesčiai;

                                    f)

                                    D.214g. Draudimo įmokų mokesčiai;

                                    g)

                                    D.214h. Kiti specifinių paslaugų mokesčiai;

                                    h)

                                    D.214l. Kiti mokesčiai produktams (niekur kitur nepriskirti).

            2 SKYRIUS

            SUDERINTAS VARTOTOJŲ KAINŲ INDEKSAS IR SUDERINTAS VARTOTOJŲ KAINŲ INDEKSAS PAGAL PASTOVIUS MOKESČIŲ TARIFUS

            3 straipsnis
            Svoriai

               1.   Valstybės narės apskaičiuoja t metų indeksui taikomus subindeksų ir elementariųjų visumų svorius taip:

                           a)

                           iki 2022 m. gruodžio 31 d. apskaičiuojant poklasio išlaidų dalis ir dalijant jas tarp poklasio elementariųjų visumų naudojami t-2 metų nacionalinių sąskaitų duomenys ir bet kokia turima susijusi namų ūkių biudžeto tyrimų ir kitų duomenų šaltinių informacija; nuo 2023 m. sausio 1 d. apskaičiuojant poklasio išlaidų dalis ir dalijant jas tarp poklasio elementariųjų visumų naudojami t-2 metų nacionalinių sąskaitų duomenys, kurie gali būti papildomi neseniai atlikto namų ūkių biudžeto tyrimo ir kitų šaltinių informacija;

                           b)

                           t-2 metų išlaidų dalys peržiūrimos ir atnaujinamos, kad būtų reprezentatyvios t-1 metams;

                           c)

                           elementariųjų visumų išlaidų dalys koreguojamos atsižvelgiant į tinkamą kainų pokytį tarp t-1 metų ir t-1 metų gruodžio mėn.

               2.   Subindeksų svoriai turi būti pastovūs visus kalendorinius metus.

               3.   Elementariosios visumos svoris turi būti pastovus visus kalendorinius metus, nebent tam tikro poklasio elementariųjų visumų sąrašas koreguojamas, siekiant atsižvelgti į reikšmingus pokyčius tiriamojoje visumoje.

               4.   Bet kurio ECOICOP skyriaus, grupės ar klasės subindekso svoris lygus jį sudarančių kategorijų subindeksų svorių sumai. Visų bet kurio ECOICOP lygmens subindeksų svorių suma lygi 1 000.

               5.   Bet kurio poklasio subindekso svoris lygus to poklasio elementariųjų visumų svorių sumai.

               6.   Subindeksų svoriai, susiję su ne gyvybės draudimu, gaunami iš namų ūkių suvestinių išlaidų netiesioginiam mokėjimui už paslaugas.

               7.   Ne gyvybės draudimo išmokomis finansuojamos vartojimo išlaidos, įskaitant tiesiogiai draudimo bendrovių atliktus mokėjimus, įtraukiamos į atitinkamų ECOICOP kategorijų subindeksų svorius.

            4 straipsnis
            Imties sudarymas ir reprezentatyvumas

               1.   Valstybės narės sudaro tiriamosios visumos atžvilgiu reprezentatyvią tiriamąją imtį, apibrėždamos elementariąsias visumas ir atrinkdamos šių elementariųjų visumų atskirus produktus.

               2.   Atskirų produktų ir elementariųjų visumų skaičius priklauso nuo poklasio svorio ir prie jo priskiriamų atskirų produktų kainų pasikeitimų dispersijos.

               3.   Valstybės narės užtikrina, kad tiriamoji imtis laikui bėgant liktų reprezentatyvi tiriamosios visumos atžvilgiu, bent kartą per metus peržiūrėdamos ir atnaujindamos tiriamąją imtį ir atrinkdamos pakaitinius produktus.

               4.   Į tiriamąją imtį įtraukiami produktai, kuriems tenka bent viena tūkstantoji išlaidų dalis.

            5 straipsnis
            Kainų traktavimas

               1.   SVKI sudaryti valstybės narės naudoja stebimas kainas. Įvertinės kainos naudojamos tik 9, 11 ir 14 straipsniuose nurodytais tikslais.

               2.   Sveikatos, švietimo ir socialinės apsaugos produktų stebimos kainos naudojamos neįtraukiant kompensacijų.

               3.   Stebimų kainų ar tarifo sąlygų pokyčiai SVKI nurodomi kaip kainų pokyčiai.

               4.   Jei stebimos kainos yra susijusios su indeksu, dėl indekso pasikeitimo atsiradę pokyčiai SVKI nurodomi kaip kainų pokyčiai.

               5.   Jei namų ūkio pajamos yra kainą lemianti sąlyga, dėl namų ūkio pajamų pasikeitimo atsiradę stebimų kainų pokyčiai SVKI nurodomi kaip kainų pokyčiai.

               6.   Draudimo stebimomis kainomis laikomos faktinės įmokos.

               7.   Jei atskiras produktas pateikiamas vartotojams nemokamai, o vėliau nustatoma tam tikra kaina, tai SVKI nurodoma kaip kainos padidėjimas. Atitinkamai, jei atskiras produktas pateikiamas vartotojams už tam tikrą kainą, o vėliau jis teikiamas nemokamai, tai SVKI nurodoma kaip kainos sumažėjimas.

            6 straipsnis
            Nuolaidos ir paskatos

               1.   Valstybės narės atsižvelgia į nuolaidas:

                           a)

                           kurias galima priskirti atskiram produktui ir

                           b)

                           kuriomis galima naudotis įsigyjant.

                     Jei įmanoma, atsižvelgiama į nuolaidas, taikomas tik ribotai vartotojų grupei.

               2.   Paskatos vertinamos pagal 10 ir 11 straipsnius.

            7 straipsnis
            Sandorių kainoms proporcingi mokėjimai už paslaugas

               1.   Į SVKI įtraukiami mokėjimai, taikomi tiesiogiai vartotojams už suteiktą paslaugą, kuriuos galima išreikšti kaip fiksuotą mokestį ar sandorio kainos dalį. Jei paslaugos kaina nustatoma kaip sandorio kainos dalis, kaip stebima kaina naudojama dalis, padauginta iš reprezentatyvaus sandorio vieneto kainos.

               2.   Dėl reprezentatyvaus sandorio vieneto kainos pasikeitimų atsiradę mokėjimo už paslaugas pokyčiai SVKI nurodomi kaip kainų pokyčiai.

               3.   Jei reprezentatyvaus sandorio vieneto kainos pasikeitimo neįmanoma apskaičiuoti, jis įvertinamas taikant tinkamą kainos indeksą.

            8 straipsnis
            Kainų stebėjimas

               1.   Prekės stebima kaina įtraukiama į to mėnesio SVKI, kuriuo gali būti vykdomi sandoriai ta kaina.

               2.   Paslaugos stebima kaina įtraukiama į to mėnesio SVKI, kuriuo gali būti pradėta naudotis ta paslauga.

               3.   Jei paslaugos kaina priklauso nuo laiko tarp įsigijimo ir naudojimosi ja pradžios, valstybės narės atsižvelgia į kainas, reprezentatyvias paslaugos įsigijimo atžvilgiu.

               4.   Stebimos kainos siejamos su bent viena darbo savaite tiksliai ar apytiksliai mėnesio viduryje.

               5.   Jei žinoma, kad atskiro produkto kainos mėnesio eigoje kinta, stebimos kainos siejamos su daugiau nei viena savaite.

            9 straipsnis
            Kainų vertinimas

               1.   Jei tiriamosios imties atskiro produkto kainos neįmanoma stebėti, ne ilgiau kaip 2 mėnesius naudojama įvertinė kaina, o po to atrenkamas pakaitinis produktas. Ši dalis netaikoma sezoniniams produktams ar kitiems atskiriems produktams, kurie, kaip manoma, vėl bus prieinami.

               2.   Anksčiau stebėta kaina nenaudojama kaip įvertinė kaina, nebent ji pagrįstai laikoma tinkamu įverčiu.

            10 straipsnis
            Pakeitimai

               1.   Valstybės narės atrenka pakaitinį produktą, panašų į nebeprieinamą produktą, ir užtikrina, kad tiriamoji imtis išliktų reprezentatyvi.

               2.   Valstybės narės neatrenka pakaitinių produktų, remdamosi panašia kaina.

            11 straipsnis
            Derinimas dėl kokybės

               1.   Jei pakeisto produkto ir jį pakeičiančio produkto kokybė nesiskiria, valstybės narės tiesiogiai lygina stebimas kainas. Kitais atvejais valstybės narės atlieka derinimą dėl kokybės.

               2.   Valstybės narės atlieka derinimą dėl kokybės, lygų pakeisto produkto kainos m-1 mėnesį ir jį pakeičiančio produkto kainos m mėnesį visam skirtumui, tik jei jį galima pagrįstai laikyti tinkamu kokybės skirtumo įverčiu.

            12 straipsnis
            Elementarieji kainų indeksai

               1.   Atskirų produktų kainos agreguojamos elementariesiems kainų indeksams gauti, naudojant bet kurią iš šių galimybių:

                           a)

                           indekso formulę, kuria užtikrinamas tranzityvumas. Taikant tranzityvias indekso formules ankstesnių laikotarpių kainų indeksai nerevizuojami, arba

                           b)

                           indekso formulę, kuria užtikrinamas laiko grįžtamumas, o einamojo laikotarpio atskirų produktų kainos lyginamos su tų produktų kainomis baziniu laikotarpiu. Bazinis laikotarpis dažnai nekeičiamas, jei jį pakeitus smarkiai pažeidžiamas tranzityvumo principas.

               2.   Norint gauti elementariąją visumą iš dviejų ar daugiau elementariųjų kainų indeksų taikoma indekso formulė, deranti su 1 dalyje apibūdintomis formulėmis.

            13 straipsnis
            Subindeksų įtraukimas po indekso bazinio laikotarpio
            Subindeksai, įtraukiami į SVKI po indekso bazinio laikotarpio, susiejami su konkrečių metų gruodžio mėn. ir naudojami nuo kitų metų sausio mėn.

            14 straipsnis
            Sezoniniai produktai
            Jei į elementariąją visumą atrenkami sezoniniai produktai, valstybės narės tos visumos kainų indeksui sudaryti taiko sezoninio vertinimo metodą arba sezoninių svorių metodą.

            15 straipsnis
            Išankstinių įverčių suskirstymas
            Valstybės narės, kurių valiuta yra euras, perduoda Komisijai (Eurostatui) visų SVKI subindeksų išankstinius įverčius.

            16 straipsnis
            Išankstinių duomenų galutinis patvirtinimas
            Jei valstybė narė perduoda išankstinius subindeksus ar jų svorius, kitą mėnesį perduodama duomenis ji pateikia galutinius duomenis.

            17 straipsnis
            Revizavimas dėl klaidų

               1.   Valstybės narės be delsimo, jeigu jam nėra pagrindo, ištaiso klaidas ir perduoda revizuotus subindeksus arba subindeksų svorius Komisijai (Eurostatui).

               2.   Valstybės narės pateikia Komisijai (Eurostatui) informaciją apie klaidos priežastį ne vėliau kaip perduodamos revizuotus duomenis.

            18 straipsnis
            Kitas revizavimas

               1.   Revizavimo, išskyrus atliekamą pagal 16 ir 17 straipsnius, laikas, trukmė ir įtraukimas į SVKI derinami su Komisija (Eurostatu).

               2.   Valstybės narės pateikia Komisijai (Eurostatui) revizuotų SVKI subindeksų įverčius ne vėliau kaip likus 3 mėnesiams iki planuojamo siūlomo revizavimo atlikimo.

            19 straipsnis
            Revizuotų duomenų skelbimas
            Išskyrus pagal 16 straipsnį atliekamą revizavimą, bet koks visų produktų SVKI revizavimas skelbiamas viešai kartu su paaiškinimu nacionalinės įstaigos, atsakingos už SVKI sudarymą, svetainėje.

            20 straipsnis
            Subindeksų svorių revizavimas
            Nedarant poveikio 16 ir 17 straipsniams, subindeksų svoriai nerevizuojami.

            21 straipsnis
            Suderintas vartotojų kainų indeksas pagal pastovius mokesčių tarifus

               1.   Į atskirą mokestį, įtrauktiną sudarant SVKI pagal PMT, atsižvelgiama tada, jei jo generuojamos metinės pajamos sudaro ne mažiau kaip 2 % visų įtrauktinų atskirų mokesčių, kuriuos renka valdžios sektorius, sumos.

               2.   Mokesčių, į kuriuos atsižvelgiama sudarant SVKI pagal PMT, generuojamos metinės pajamos turi apimti bent 90 % visų įtrauktinų atskirų mokesčių, kuriuos renka valdžios sektorius, sumos.

               3.   SVKI pagal PMT sudaromas taip pat kaip SVKI, išskyrus tai, kad stebimos kainos koreguojamos taip, kad, palyginti su kainų baziniu laikotarpiu, produktų mokesčių tarifai stebėjimo laikotarpiu būtų pastovūs.

               4.   Į mokesčių tarifų pokyčius SVKI pagal PMT atsižvelgiama:

                           a)

                           tą mėnesį, kuriuo atskiram produktui pradedamas taikyti naujas tarifas ir jis įtraukiamas į stebimą kainą, arba

                           b)

                           pirmą visą mėnesį, kai taikomas naujas tarifas. Į pirmą mėnesio dieną įsigaliojančius tarifo pakeitimus atsižvelgiama to mėnesio SVKI pagal PMT. Į vėliau konkretų mėnesį įsigaliojančius tarifo pakeitimus atsižvelgiama kito mėnesio SVKI pagal PMT.

            3 SKYRIUS

            SAVININKŲ UŽIMTŲ BŪSTŲ KAINŲ INDEKSAS IR BŪSTO KAINŲ INDEKSAS

            22 straipsnis
            Savininkų užimtų būstų kainų indekso suskirstymas
            SUB kainų indeksas aprėpia šias išlaidų kategorijas:

                        a)

                        O.1. Savininkų užimtų būstų išlaidos;

                        b)

                        O.1.1. Būstų įsigijimas;

                        c)

                        O.1.1.1. Nauji būstai;

                        d)

                        O.1.1.1.1. Naujų būstų įsigijimas;

                        e)

                        O.1.1.1.2. Savininko pastatyti būstai ir esminės rekonstrukcijos;

                        f)

                        O.1.1.2. Namų ūkių įsigyti esami būstai;

                        g)

                        O.1.1.3. Kitos su būstų įsigijimu susijusios paslaugos;

                        h)

                        O.1.2. Būstų nuosavybės teisės;

                        i)

                        O.1.2.1. Kapitalinis remontas ir priežiūra;

                        j)

                        O.1.2.2. Su būstu susijęs draudimas;

                        k)

                        O.1.2.3. Kitos su būstų nuosavybės teisėmis susijusios paslaugos.

            23 straipsnis
            Būsto kainų indekso suskirstymas
            BKI aprėpia šias išlaidų kategorijas:

                        a)

                        H.1. Būstų įsigijimas;

                        b)

                        H.1.1. Naujų būstų įsigijimas;

                        c)

                        H.1.2. Esamų būstų įsigijimas.

            24 straipsnis
            Svoriai
            Valstybės narės kiekvienais metais sudaro ir perduoda Komisijai (Eurostatui) vieną SUB kainų indeksų svorių rinkinį ir vieną BKI svorių rinkinį, suskirstytus pagal 22 ir 23 straipsniuose nurodytas kategorijas.

            25 straipsnis
            Savininkų užimtų būstų kainų indekso sudarymas
            SUB kainų indeksas grindžiamas „grynojo įsigijimo“ metodu, pagal kurį vertinami vartotojų už įsigytus namų ūkiams naujus būstus sumokėtų kainų pokyčiai ir kitų su nuosavybės teisėmis ir nuosavybės teisių perdavimu susijusių išlaidų pokyčiai.

            4 SKYRIUS

            KEITIMOSI DUOMENIMIS IR METADUOMENIMIS STANDARTAI IR TERMINAI

            26 straipsnis
            Keitimosi duomenimis ir metaduomenimis standartai

               1.   Valstybės narės perduoda Komisijai (Eurostatui) duomenis ir metaduomenis elektronine forma per vieną prieigos tašką, remdamosi keitimosi statistiniais duomenimis ir metaduomenimis standartais.

               2.   Perduodant duomenis Komisijai (Eurostatui) tinkamai pažymimi konfidencialūs duomenys, kaip apibrėžta Europos Parlamento ir Tarybos reglamente (EB) Nr. 223/2009 (19).

            27 straipsnis
            Keitimosi metaduomenimis terminai

               1.   Valstybės narės kasmet peržiūri ir atnaujina savo einamųjų metų SVKI ir SVKI pagal PMT metaduomenis ir perduoda juos Komisijai (Eurostatui) iki kovo 31 d.

               2.   Valstybės narės kasmet peržiūri ir atnaujina savo einamųjų metų SUB kainų indekso ir BKI metaduomenis ir perduoda juos Komisijai (Eurostatui) iki birželio 30 d.

            5 SKYRIUS

            BAIGIAMOSIOS NUOSTATOS

            28 straipsnis
            Panaikinimas
            Reglamentai (EB) Nr. 1749/96, (EB) Nr. 2214/96, (EB) Nr. 1687/98, (EB) Nr. 2646/98, (EB) Nr. 1617/1999, (EB) Nr. 2166/1999, (EB) Nr. 2601/2000, (EB) Nr. 2602/2000, (EB) Nr. 1920/2001, (EB) Nr. 1921/2001, (EB) Nr. 1708/2005, (EB) Nr. 701/2006, (EB) Nr. 330/2009, (ES) Nr. 1114/2010 ir (ES) Nr. 93/2013 panaikinami.

            29 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 31 d.

                  Komisijos vardu

                  Pirmininkė

               Ursula VON DER LEYEN

            (1)  OL L 135, 2016 5 24, p. 11.

            (2)  1996 m. rugsėjo 9 d. Komisijos reglamentas (EB) Nr. 1749/96 dėl pradinių Tarybos reglamento (EB) Nr. 2494/95 dėl suderintų vartotojų kainų indeksų įgyvendinimo priemonių (OL L 229, 1996 9 10, p. 3).

            (3)  1996 m. lapkričio 20 d. Komisijos reglamentas (EB) Nr. 2214/96 dėl suderintų vartotojų kainų indeksų: SVKI subindeksų perdavimas ir platinimas (OL L 296, 1996 11 21, p. 8).

            (4)  1998 m. liepos 20 d. Tarybos reglamentas (EB) Nr. 1687/98, iš dalies keičiantis Komisijos reglamentą (EB) Nr. 1749/96 dėl suderintų vartotojų kainų indeksų prekių ir paslaugų apimties (OL L 214, 1998 7 31, p. 12).

            (5)  1998 m. gruodžio 9 d. Komisijos reglamentas (EB) Nr. 2646/98, nustatantis išsamias Tarybos reglamento (EB) Nr. 2494/95 įgyvendinimo taisykles dėl būtiniausių standartų, taikomų vertinant tarifus suderintame vartotojų kainų indekse (OL L 335, 1998 12 10, p. 30).

            (6)  1999 m. liepos 23 d. Komisijos reglamentas (EB) Nr. 1617/1999, nustatantis išsamias Tarybos reglamento (EB) Nr. 2494/95 įgyvendinimo taisykles dėl būtiniausių standartų, taikomų vertinant draudimą suderintame vartotojų kainų indekse, ir iš dalies keičiantis Komisijos reglamentą (EB) Nr. 2214/96 (OL L 192, 1999 7 24, p. 9).

            (7)  1999 m. spalio 8 d. Tarybos reglamentas (EB) Nr. 2166/1999, nustatantis išsamias Reglamento (EB) Nr. 2494/95 įgyvendinimo taisykles dėl būtiniausių standartų, taikomų vertinant sveikatos švietimo ir socialinės apsaugos sektorių produktus suderintame vartotojų kainų indekse (OL L 266, 1999 10 14, p. 1).

            (8)  2000 m. lapkričio 17 d. Komisijos reglamentas (EB) Nr. 2601/2000, nustatantis išsamias Tarybos reglamento (EB) Nr. 2494/95 įgyvendinimo taisykles dėl pirkimo kainų įtraukimo į suderintą vartotojų kainų indeksą laikino pasirinkimo (OL L 300, 2000 11 29, p. 14).

            (9)  2000 m. lapkričio 17 d. Komisijos reglamentas (EB) Nr. 2602/2000, nustatantis išsamias Tarybos reglamento (EB) Nr. 2494/95 įgyvendinimo taisykles dėl būtiniausių standartų, taikomų vertinant kainų sumažinimą suderintame vartotojų kainų indekse (OL L 300, 2000 11 29, p. 16).

            (10)  2001 m. rugsėjo 28 d. Komisijos reglamentas (EB) Nr. 1920/2001, nustatantis išsamias Tarybos reglamento (EB) Nr. 2494/95 įgyvendinimo taisykles dėl būtiniausių standartų, taikomų vertinant sandorio vertei proporcingus mokesčius už paslaugas suderintame vartotojų kainų indekse, ir iš dalies keičiantis Komisijos reglamentą (EB) Nr. 2214/96 (OL L 261, 2001 9 29, p. 46).

            (11)  2001 m. rugsėjo 28 d. Komisijos reglamentas (EB) Nr. 1921/2001, nustatantis išsamias Tarybos reglamento (EB) Nr. 2494/95 įgyvendinimo taisykles dėl būtiniausių standartų, taikomų peržiūrint suderintą vartotojų kainų indeksą, ir iš dalies pakeičiantis Reglamentą (EB) Nr. 2602/2000 (OL L 261, 2001 9 29, p. 49).

            (12)  2005 m. spalio 19 d. Komisijos reglamentas (EB) Nr. 1708/2005, nustatantis išsamias Tarybos reglamento (EB) Nr. 2494/95 įgyvendinimo taisykles, reglamentuojančias suderinto vartotojų kainų indekso bendrąjį indekso bazinį laikotarpį, ir iš dalies keičiantis Reglamentą (EB) Nr. 2214/96 (OL L 274, 2005 10 20, p. 9).

            (13)  2006 m. balandžio 25 d. Tarybos reglamentas (EB) Nr. 701/2006, nustatantis išsamias Reglamento (EB) Nr. 2494/95 įgyvendinimo taisykles, reglamentuojančias kainų rinkimo laiko aprėptį suderintame vartotojų kainų indekse (OL L 122, 2006 5 9, p. 3).

            (14)  2009 m. balandžio 22 d. Komisijos reglamentas (EB) Nr. 330/2009, kuriuo nustatomos išsamios Tarybos reglamento (EB) Nr. 2494/95 įgyvendinimo taisyklės, kuriomis reglamentuojami sezoninių prekių vertinimo, taikant suderintus vartotojų kainų indeksus (SVKI), minimalieji standartai (OL L 103, 2009 4 23, p. 6).

            (15)  2010 m. gruodžio 1 d. Komisijos reglamentas (ES) Nr. 1114/2010, kuriuo nustatomos išsamios Tarybos reglamento (EB) Nr. 2494/95 nuostatų dėl SVKI svorių kokybei taikomų būtinųjų reikalavimų įgyvendinimo taisyklės ir panaikinamas Komisijos reglamentas (EB) Nr. 2454/97 (OL L 316, 2010 12 2, p. 4).

            (16)  2013 m. vasario 1 d. Komisijos reglamentas (ES) Nr. 93/2013, kuriuo dėl savininkų užimtų būstų kainų indeksų nustatomos išsamios Tarybos reglamento (EB) Nr. 2494/95 dėl suderintų vartotojų kainų indeksų įgyvendinimo taisyklės (OL L 33, 2013 2 2, p. 14).

            (17)  1995 m. spalio 23 d. Tarybos reglamentas (EB) Nr. 2494/95 dėl suderintų vartotojų kainų indeksų (OL L 257, 1995 10 27, p. 1).

            (18)  2013 m. gegužės 21 d. Europos Parlamento ir Tarybos reglamentas (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje (OL L 174, 2013 6 26, p. 1).

            (19)  2009 m. kovo 11 d. Europos Parlamento ir Tarybos reglamentas (EB) Nr. 223/2009 dėl Europos statistikos, panaikinantis Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą (OL L 87, 2009 3 31, p. 164).

            PRIEDAS

               Namų ūkių galutinės piniginės vartojimo išlaidos

               1.

                  Namų ūkių galutinės piniginės vartojimo išlaidos apibrėžtos Reglamento (ES) 2016/792 2 straipsnio 20 punkte.

               2.
               Plačiau apibūdinant svorių kokybę, į galutines pinigines vartojimo išlaidas įtraukiami toliau nurodyti namų ūkių galutinio vartojimo išlaidų pavyzdžiai, apibrėžti 2010 m. ESS A priedo 3.95 dalies šiuose punktuose:

                           —

                           c, d, h ir i;

                           —

                           e punkto dalyje, susijusioje su tiesiogiai apmokamomis finansinėmis paslaugomis, f punkto dalyje, susijusioje su ne gyvybės draudimo paslaugomis pagal netiesioginio mokėjimo už paslaugas dydį.

                     Į galutines pinigines vartojimo išlaidas taip pat įtraukiamos būsto pašalpos (dalis D.632), apibrėžtos 2010 m. ESS A priedo 4.109 dalyje.

               3.
               Į galutines pinigines vartojimo išlaidas neįtraukiami toliau nurodyti namų ūkių galutinio vartojimo išlaidų pavyzdžiai, apibrėžti 2010 m. ESS A priedo 3.95 dalies šiuose punktuose:

                           —

                           a, b ir g.

                     Į galutines pinigines vartojimo išlaidas taip pat neįtraukiami toliau nurodyti pavyzdžiai, nepriskiriami prie namų ūkių galutinio vartojimo išlaidų:

                           —

                           2010 m. ESS A priedo 3.96 dalies a–f punktai, išskyrus būsto pašalpas (dalis D.632), apibrėžtas 2010 m. ESS A priedo 4.109 dalyje;

                           —

                           pajamų mokesčiai, apibrėžti 2010 m. ESS A priedo 4.78 dalyje;

                           —

                           nuosavybės pajamos, apibrėžtos 2010 m. ESS A priedo 4.41 dalyje;

                           —

                           faktinės darbdavių socialinės įmokos, apibrėžtos 2010 m. ESS A priedo 4.92 dalyje;

                           —

                           grynosios ne gyvybės draudimo įmokos, apibrėžtos 2010 m. ESS A priedo 4.112 dalyje;

                           —

                           einamieji pervedimai tarp namų ūkių, apibrėžti 2010 m. ESS A priedo 4.129 dalyje;

                           —

                           instituciniams vienetams teismų ar kvaziteisminių institucijų skiriamos baudos ir delspinigiai (sankcijos), apibrėžti 2010 m. ESS A priedo 4.132 dalyje.

               4.

                  Piniginiai sandoriai yra sandoriai, kai susiję vienetai vykdo ar gauna mokėjimus, prisiima įsipareigojimus arba gauna turtą, išreikštus tam tikrais piniginiais vienetais. Sandoriai, kurių metu nesikeičiama pinigais, turtu ar įsipareigojimais, išreikštais tam tikrais piniginiais vienetais, vadinami nepiniginiais sandoriais.